Star Trek III: The Search for Spock
Zvjezdane staze 3: Potraga za Spockom (eng. Star Trek III: Search for Spock), treći je film u franšizi Zvjezdane staze, snimljen 1984. godine pod pokroviteljstvom Paramount Pictures kompanije. Film je režirao Leonard Nimoy koji ujedno tumači ulogu Spocka.

Radnja 

Admiral Kirk (William Shatner) i njegova posada riskiraju karijere zbog krađe Enterprisea kojim namjeravaju otputovati do planete Genesis kako bi pronašli Spockovo tijelo. U međuvremenu, dr. McCoy (DeForest Kelley) je u stanju ludila uzrokovanog spajanjem njegova uma sa Spockovim (Leonard Nimoy), neposredno prije Spockove smrti. Jedino riješenje za oporavak Mccoya je pronaći revitaliziranog Spocka, odvesti ga na planetu Vulkan i izvesti ritual ponovnog spajanja Spockova tijela i uma. Po dolasku u orbitu planete Genesis, Kirk gubi Enterprise koji je uništen u sukobu s Klingoncima. Zajedno s posadom, obračunava se s njima te preuzima klingonsku letjelicu kojom odlazi na planet Vulkan.

Glavni likovi 

 James T. Kirk (William Shatner) - kapetan Enterprisea i admiral Zvjezdane flote. 
 Spock (Leonard Nimoy) - poluvulkanski znanstveni časnik na Enterpriseu. 
 Leonard McCoy (DeForest Kelley) - liječnik na Enterpriseu. 
 Montgomery Scott (James Doohan) - glavni brodski inženjer. 
 Pavel Chekov (Walter Koenig) - kormilar i taktički časnik
 Uhura (Nichelle Nichols) - časnica za komunikaciju na Enterpriseu. 
 Hikaru Sulu (George Takei) - glavni kormilar na Enterpriseu.

Izvori

Vanjske veze
 
 

Američki filmovi
SF-filmovi
Pustolovni filmovi
Star Trek filmovi